Venäjän maaliskuun 1917 vallankumouksen jälkeen Repo ja Weckström vapautettiin. Yhdessä Pietarin Špalernajan vankilasta vapautettujen jääkärien kanssa he matkustivat takaisin Saksaan. Kevättalvella 1917 he liittyivät itärintamalta selustaan Libauhun vedettyyn Jääkäripataljoona 27:ään, jossa Repo osallistui kesä-heinäkuussa perustetun pataljoonaneuvoston toimintaan. Repoa juhlittiin Simon kahakassa kunnostautuneena sankarina.